2019-2020-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

10 класс

Ыйтусем

Олимпиада ирттермелли вăхăт – 120 минут

Кашни ыйтăва тĕрĕс хуравласан чи нумаййи 50 балл пухма пулать

1.Чăваш чĕлхи аталанăвне мĕн витĕм кÿрет?

*Тĕрĕс хуравшăн – 5 балл*

2. Мĕн вăл антропоним?

*Тĕрĕс хуравшăн – 5 балл.*

3. Ÿсен-тăран ячĕсенчен пулса кайнă паллă çыравçăсен хушамачĕсене çырăр.

Тĕрĕс хуравшăн – 5 балл.

4. *Эпĕ яла хĕвел ансан çитрĕм.* Панă предложение синтаксис разборĕ тăвăр.

*Тулли те тĕрĕс хуравшăн – 5 балл.*

5. Чăваш чĕлхинче пур, ытти тĕрĕк чĕлхисенче çук падежсен ячĕсене çырăр.

*Тĕрĕс хуравшăн – 5 балл.*

6. *Кăвасак, лапра, телей, хĕр, юмах* сăмахсен синонимĕсене тупăр.

*Тулли хуравшăн – 5 балл.*

7. *«Ир тăракан тулă пĕрчи тупнă тет».* Çак ваттисен сăмахĕ хăш произведенийĕн эпиграфĕ шутланать? Авторĕ кам?

*Хайлав ятне тĕрĕс çырнăшăн – 3 балл, авторне пĕлнĕшĕн – 2 балл. Пĕтĕмпе – 5 балл.*

8. Хăш çыравçă пурнăç пирки шутласа: «Тĕрĕс пурăнатăп-ши?» - тесе ыйтнă?

*Çыравçă ятне пĕлнĕшĕн – 3 балл, мĕншĕн çапла каланине ăнлантарса панăшăн – 2 балл. Пĕтĕмпе – 5 балл.*

9. *«Эй, ваттисем!*

*Эй, ват çынсем!*

*Авал чăваш асаплă пулнине*

*Çамрăксене каласа парăр:*

*Тăван çĕршывăн капăр чĕлхине*

*Ялан савма хушса хăварăр…»*

Сăвă йĕркисене хăш хайлавран илнĕ? Мĕнле сăвă виçипе çырнă? Сăвă авторĕ кам?

*Тулли те тĕрĕс хуравшăн – 6 балл.*

10. *«Театр вăл – пурнăç»* тенине ăнлантарса парăр. Ăслав мелĕпе усă курăр.

*Тулли хуравшăн – 4 балл.*